Kani Ukupenga Kukashila?
Kani mungalabila ati . . .
inya?
koku?
cipale?
IFI BAIBOLO ILABILA
“BaLesa bakabasumwina iminsoshi yonse ku menso abo; tapakalukuli imfwa libili, neli ni nsoni, neli kulila, neli kusomenwa konse, tau.”—Ukufisulula 21:3, 4.
IFI UKWISHIBA ATI UKUPENGA KUKASHILA KUNGAMOFWENIKO
Mukacetekela ati baLesa talipo e balengesha ati tulukupenga.—Jakobo 1:13.
Mukasangalala kani mwaishiba ati baLesa balomfwisha ifi tupitamo kani tulukupenga.—Sakaliya 2:8.
Mukacetekela ati ukupenga kukashila.—Amasamo 37:9-11.
KANI MULI BUCINE TUNGACETEKELA IFI BAIBOLO ILABILA?
Inya, ni pakuti:
BaLesa balafiitilwa ukupenga ne kusendama. Langulukeni ifi baYehova Lesa balukumfwa ili abantu abalabiilwepo mu Baibolo baalukupenshiwa. Baibolo ilalabila ati balikatashiwe pakuti “pa kutongela kwabo pa kupenga ne kukululuka bo.”—Abasololwesi 2:18.
BaLesa balafiitilwa abapensha ababyabo. Ku cakubwenako, Baibolo ilalabila ati ‘iminwe ipokomosha imilopa’ ilikanaminwe kuli Bo.—Ifisimpi 6:16, 17.
BaLesa balatulama fwense umo umo. Talipo ati bantu lukoso ‘e beshiba bonse umo umo umwalo wakwe umwine ne nsoni shakwe umwine’ sombi na baYehova baleshiba!—2 Ifyebo 6:29, 30.
Bukumo baYehova bakapyungisha Ubufumu bwabo ukushilisha ukukatashiwa kwa muntu umo umo. (Matayo 6:9, 10) Pano pali ino mpindi, balasangalasha ababafwaya-fwaya muli bucine.—Ifyacitilwe 17:27; 2 AbaKolinto 1:3, 4.
IFYAKWALAKANYAPO
Mba nindo baLesa basuminishishe ukupenga?
Baibolo ilaasuka ico icakwipusha pa ABALOMA 5:12 na 2 PETILO 3:9.
mri_Latn quy_Latn bjn_Latn umb_Latn ita_Latn bem_Latn bem_Latn bem_Latn bem_Latn bem_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn bem_Latn bem_Latn